open-index/open-wikipedia-markdown huggingface dataset:
Διεθνές Φεστιβάλ Κινηματογράφου Αθήνας

Το **Διεθνές Φεστιβάλ Κινηματογράφου Αθήνας ''«Νύχτες Πρεμιέρας»***, γνωστό και ως *'AIFF*' () λαμβάνει μέρος κάθε χρόνο σε επιλεγμένους κινηματογράφους της [[Αθήνα|Αθήνας]] με σκοπό «να φωτίσει άγνωστες πτυχές του ποιοτικού ανεξάρτητου διεθνούς κινηματογράφου». Το φεστιβ΄άλ φιλοξενείται από την Κινηματογραφική Εταιρία Αθηνών με έδρα τον [[Πύργος «Απόλλων»|Πύργο Απόλλων]], Οδού Λουίζης Ριανκούρ 64, στους [[Αμπελόκηποι (συνοικία της Αθήνας)|Αμπελόκηπους]] της Αθήνας.  

== Ιστορία ==
Το 1ο Φεστιβάλ Κινηματογράφου Αθήνας πραγματοποιήθηκε τον Σεπτέμβριο του 1995 από την [[Κινηματογραφική Εταιρία Αθηνών]] και έκτοτε διεξάγεται ανελλιπώς ετησίως τον ίδιο μήνα. Για πρώτη φορά το 2020, εξαιτίας της [[πανδημία του κορονοϊού στην Ελλάδα το 2020|πανδημίας του κορονοϊού]], αποφασίστηκε και η ψηφιακή προβολή μέρους του προγράμματος του Διεθνούς Φεστιβάλ Κινηματογράφου της Αθήνας, "Νύχτες Πρεμιέρας", για τους θεατές που δε θα μπορούν να παραστούν στις προβολές.

== Τμήματα ==
Τα διαγωνιστικά και μη τμήματα του φεστιβάλ είναι:
* Διεθνές Διαγωνιστικό: Αποτελεί το επίσημο διαγωνιστικό τμήμα του φεστιβάλ στο οποίο παίρνουν μέρος ταινίες που αποτελούν το πρώτο, το δεύτερο ή το τρίτο έργο του [[σκηνοθέτης|σκηνοθέτη]] και ταυτόχρονα προβάλλονται για πρώτη φορά στην Ελλάδα.
* Μουσική & Φιλμ (Διαγωνιστικό)
* Πανόραμα
* Ελληνικές μικρές ιστορίες (Διαγωνιστικό)
* Μουσική & Φιλμ (Εκτός Διαγωνιστικού)
* Ντοκιμαντέρ
* Σινεμά στα όρια
* Μετά τα Μεσάνυχτα
* Πρεμιέρες
* Μικρές Πρεμιέρες
* Ειδικά Αφιερώματα

== Βραβεία ==
Τα κινηματογραφικά βραβεία που απονέμονται στο φεστιβάλ είναι:
* Στο Διεθνές Διαγωνιστικό τμήμα
** *Χρυσή Αθηνά*
** *Βραβείο Σκηνοθεσίας της Πόλης των Αθηνών*
** *Βραβείο Σεναρίου*
* Στο διαγωνιστικό τμήμα Μουσική & Φιλμ
** *Χρυσή Αθηνά*
* *Βραβείο Κοινού*
* *Ελληνικές μικρές ιστορίες*
* *Βραβείο Πρωτοεμφανιζόμενου Σκηνοθέτη*
* Δύο βραβεία για πρωτοεμφανιζόμενους ηθοποιούς
** *Βραβείο Πρωτοεμφανιζόμενου Άνδρα Ηθοποιού*
** *Βραβείο Πρωτοεμφανιζόμενης Γυναίκας Ηθοποιού''

## Παραπομπές


## Εξωτερικοί σύνδεσμοι
* Επίσημη ιστοσελίδα του Φεστιβάλ
* Η διοίκηση/ διοργανωτές του Φεστιβάλ (επίσημη σελίδα)

Κατηγορία:Φεστιβάλ κινηματογράφου
Κατηγορία:Κινηματογραφικά βραβεία στην Ελλάδα
Κατηγορία:Κινηματογράφος στην Ελλάδα
Κατηγορία:Φεστιβάλ κινηματογράφου στην Ελλάδα
Σίζο Κανακούρι

Ο **Σίζο Κανακούρι** ( *Kanaguri Shisō ή Kanakuri Shizō*, 20 Αυγούστου 1891 - 13 Νοεμβρίου 1983) ήταν Ιάπωνας μαραθωνοδρόμος και ένας από τους πρωτοπόρους του στίβου στην Ιαπωνία. Έχει τιμηθεί ως "πατέρας του μαραθώνιου" στην Ιαπωνία.

## Βιογραφία
Ο Κανακούρι καταγόταν από την Ταμάνα του Νομού Κουμαμότο στην Ιαπωνία και σπούδασε στο Πανεπιστήμιο της Τσουκούμπα. Το Νοέμβριου του 1911 κατά τους προκριματικούς για τους Ολυμπιακούς Αγώνες της Στοκχόλμης του 1912, παρότι το μήκος της διαδρομής ήταν πιθανά μόνο 40 χλμ., αναφέρεται ότι ο Κανακούρι έκανε παγκόσμιο ρεκόρ στο μαραθώνιο με 2 ώρες, 32 λεπτά και 45 δευτερόλεπτα. Επομένως επιλέχθηκε ως ένας από τους δύο αθλητές που μπορούσε να στείλει η Ιαπωνία στους αγώνες.

Ωστόσο, ο Κανακούρι είναι περισσότερο γνωστός για το ότι εξαφανίστηκε κατά τη διάρκεια του μαραθωνίου στους Ολυμπιακούς της Στοκχόλμης το 1912. Ο Κανακούρι είχε ένα δύσκολο ταξίδι 18 ημερών έως τη Στοκχόλμη, πρώτα με πλοίο και μετά με τρένο σε όλο του μήκος του Υπερσιβηρικού σιδηρόδρομου, και χρειάστηκε πέντε ημέρες για να ανακάμψει για τον αγώνα. Ο αγώνας γινόταν στον Δήμο Σολλεντούνα, στη Σουηδία, σε εξαιρετική για την εποχή ζέστη 25 °C, και οι μισοί από τους δρομείς υπέφεραν από θερμοπληξία. Ο Κανακούρι, αποδυναμωμένος από το μακρύ ταξίδι του από την Ιαπωνία, υποφέροντας από προβλήματα με το ντόπιο φαγητό, έχασε τις αισθήσεις του στα μισά της διαδρομής, και τον περιέθαλψε μια οικογένεια αγροτών. Ντροπιασμένος από την "αποτυχία" του, επέστρεψε σιωπηλά στην Ιαπωνία χωρίς να ενημερώσει τους υπευθύνους του αγώνα. Οι Σουηδικές αρχές τον θεωρούσαν αγνοούμενο για 50 χρόνια πριν ανακαλυφθεί ότι ζούσε στην Ιαπωνία και είχε αγωνιστεί σε ενδιάμεσους Ολυμπιακούς μαραθώνιους. Το 1966, η Σουηδική Τηλεόραση επικοινώνησε μαζί του και του πρόσφερε την ευκαιρία να ολοκληρώσει τον αγώνα. Δέχθηκε και ολοκλήρωσε τον μαραθώνιο με χρόνο 54 χρόνια, 8 μήνες, 6 ημέρες, 5 ώρες, 32 λεπτά και 20,379 δευτερόλεπτα, παρατηρώντας, "ήταν μια μακριά διαδρομή. Στην πορεία, παντρεύτηκα, έκανα έξι παιδιά και 10 εγγόνια."

Παρά την οπισθοδρόμηση αυτή, ο Κανακούρι επιλέχθηκε να συμμετάσχει στους Ολυμπιακούς Αγώνες 1916, οι οποίοι στη συνέχεια ακυρώθηκαν λόγω του Παγκοσμίου Πολέμου. Ωστόσο, ο Κανακούρι αγωνίστηκε στους Ολυμπιακούς Αγώνες 1920 που πραγματοποιήθηκαν στην Αμβέρσα (Βέλγιο), όπου τερμάτισε το μαραθώνιο σε 2 ώρες, 48 λεπτά και 45,4 δευτερόλεπτα στη 16η θέση. Ο Κανακούρι συμμετείχε στη συνέχεια στους Ολυμπιακούς Αγώνες 1924, όπου δεν κατάφερε να τερματίσει τον αγώνα. Ο Κανακούρι είναι επίσης γνωστός για το ρόλο του στην ίδρυση της μαραθώνιας σκυταλοδρομίας Χακόνε Εκίντεν το 1920. Από το 2004, το πρώτο βραβείο σε αυτόν τον αγώνα πήρε το όνομά του προς τιμήν του.

Πέθανε σε ηλικία 92 ετών στις 13 Νοεμβρίου 1983, στη γενέτειρά του Ταμάνα του Νομού Κουμαμότο στην Ιαπωνία.

## Παραπομπές


Κατηγορία:Ιάπωνες αθλητές του στίβου
Φαρεσμάνης Αποκάπης

Ο **Φαρεσμάνης Αποκάπης**  ήταν Βυζαντινός αξιωματούχος, αρμενικής καταγωγής, γνωστός κυρίως μέσα από μολυβδόβουλα του που έχουν βρεθεί. Είχε τους βυζαντινούς τίτλους του *[[σπαθαροκανδιδάτος|σπαθαροκανδιδάτου]]*, *[[ταξιάρχης|ταξίαρχου]]*, *[[πρωτοσπαθάριος|πρωτοσπαθάριου]]*, *[[πατρίκιος|πατρικίου]]*, *[[στρατηγός (Βυζάντιο)|στρατηγού]]*, *[[ανθύπατος|ανθύπατου]]* και *[[βεστάρχης|βεστάρχη]]*.

Ήταν γιος του Μιχαήλ Αποκάπη κι αδελφός του Βασίλειου. Ο Φαρεσμάνης ήταν διοικητής της Στρούμνιτσας και έπειτα, το 1068-69, της Ιεραπόλεως.

## Παραπομπές


Κατηγορία:Βυζαντινοί κυβερνήτες
Φαρεσμανης
Κατηγορία:Βυζαντινοί αρμενικής καταγωγής
Κατηγορία:Βυζαντινοί στρατηγοί
Κατηγορία:Βυζαντινοί Πατρίκιοι
Κατηγορία:Βυζαντινοί Σπαθαροκανδιδάτοι
Υψηλή Κατάδυση Στο Παγκόσμιο Πρωτάθλημα Υγρού Στίβου 2015

Υψηλή κατάδυση για το Παγκόσμιο Πρωτάθλημα Υγρού Στίβου 2015 πραγματοποιήθηκε από της 3 έως της 5 Αυγούστου 2015 στο Καζάν της Ρωσίας. Συμμετείχαν 20 αθλητές από 17 χώρες.

## Πρόγραμμα
 

## Πίνακας μεταλλίων

## Αποτελέσματα

Κατηγορία:Κολύμβηση
NGC 6744

[thumb|250px|Ο NGC 6744 από το [ESO.]]
Ο **NGC 6744** είναι σπειροειδής γαλαξίας ενδιάμεσης μορφολογίας στον αστερισμός Ταώς. Απέχει περίπου 27 εκατομμύρια έτη φωτός και δεν φαίνεται να ανήκει σε κάποια ομάδα γαλαξιών. Έχει δύο δορυφόρος, τον NGC 6744 A, ο οποίος μοιάζει με το Μέγα Νέφος του Μαγγελάνου και βρίσκεται στο δίσκο του γαλαξία, και τον ESO 104-G044. Ο NGC 6744 έχει πολλές ομοιότητες με τον Γαλαξία, αλλά είναι πολύ μεγαλύτερος. Η διάμετρος του δίσκου είναι 175.000 έτη φωτός, ενώ είναι ένας από τους γαλαξίες με τη μεγαλύτερη μάζα εντός 80 εκατομμυρίων ετών φωτός από τον Γαλαξία.

Τον ανακάλυψε ο Τζέιμς Ντάνλοπ το 1826. Στον γαλαξία έχει παρατηρηθεί ένας υπερκαινοφανής αστέρας, ο 2005 at.

## Παραπομπές


## Αναφορές

## Εξωτερικοί σύνδεσμοι

κατηγορία:ταώς (αστερισμός)
κατηγορία:Σπειροειδείς γαλαξίες
6744
101
62836
CBS

Το **CBS** (Columbia Broadcasting System) είναι αμερικάνικο ιδιωτικό κανάλι τηλεόρασης και ένα ραδιοφωνικό δίκτυο, το οποίο είναι ιδιοκτησία της ViacomCBS δια μέσω του CBS Entertainment Group. Η εταιρεία έχει τα γραφεία της στο CBS Building στην Νέα Υόρκη, με μεγάλα κτίρια παραγωγής και διαδικασιών και στο Λος Άντζελες (στα CBS Television City, CBS Columbia Square και το CBS Studio Center). Ξεκίνησε να εκπέμπει ραδιοφωνικά στις 18 Σεπτεμβρίου 1927 και τηλεοπτικά την 1 Ιουλίου 1941.

Το CBS μερικές φορές αναφέρεται ως «Eye Network» («Δίκτυο του Ματιού»), λόγω του λογότυπού του, το οποίο χρησιμοποιεί από το 1951.

## Εξωτερικοί σύνδεσμοι

* 

Κατηγορία:Αμερικάνικοι τηλεοπτικοί σταθμοί
Κατηγορία:Τηλεοπτικά στούντιο στις Ηνωμένες Πολιτείες

Κατηγορία:Εταιρείες ιδρυθείσες το 1927
Λέων Διαβατηνός

Ο **Λέων Διαβατηνός ή Δαβατηνός** ήταν βυζαντινός αξιωματούχος, πρωτοβέστης, μάγιστρος, και κατεπάνω ή δουξ (διοικητής) της Έδεσσας όπου επαναστάτησε ενάντια στον αυτοκράτορα Μιχαήλ Ζ΄.

Ο Λέων καταγόταν από την Οικογένεια Διαβατηνών με μεγάλη επιρροή στο δεύτερο μισό του 11ου αιώνα. Το 1071 αναφέρεται ως απεσταλμένος του αυτοκράτορα Ρωμανού Δ΄ στην Έδεσσα. Πριν την σχεδιασμένη εκστρατεία του αυτοκράτορα εναντίον των Σελτζούκων και την  απόσυρση του σουλτάνου Αλπ Αρσλάν στη Βαβυλώνα.

Μετά τη συντριπτική ήττα του Ρωμανού Δ΄ στη Μάχη του Μαντζικέρτ στις 26 Αυγούστου 1071 η Κωνσταντινούπολη έχασε την επικοινωνία και τον έλεγχο του νοτιοανατολικού τμήματος της αυτοκρατορίας πέρα από τα όρη του Ταύρου. Ο εμφύλιος πόλεμος, οι εξεγέρσεις των Βουλγάρων και οι Πετσενέγοι και η προσπάθεια του αυτοκράτορα Μιχαήλ Ζ΄ να τους αντιμετωπίσει με τις επιθέσεις των Νορμανδών κατά της Σικελίας, απογύμνωσαν στρατιωτικά τις ανατολικές επαρχίες. Σε μεγάλο βαθμό αυτή την κατάσταση εκμεταλλεύτηκε ο Φιλάρετος Βραχάμιος ξεκινώντας από την Γερμανίκεια το 1072 απλώνεται κατά διαστήματα σε όλη τη βόρεια Συρία και Μεσοποταμία καθιστώντας τον ημιανεξάρτητο ηγεμόνα της περιοχής.

Στην Έδεσσα ο Λέων Διαβατηνός ήταν δουξ - διοικητής από το 1071, και αντιμετώπισε τις επιδρομές των Σελτζούκων. Το 1077, αντικαταστάθηκε από τον αυτοκράτορα Μιχαήλ Ζ'. Το τελευταίο σημάδι ζωής του Λέων χρονολογείται από το έτος 1098, όπου έπαψε η βυζαντινή κατοχή της Έδεσσας.

## Παραπομπές


## Πηγές
* Christopher MacEvitt: *The Crusades and the Christian World of the East: Rough Tolerance.* University of Pennsylvania Press, Philadelphia 2011, ISBN 978-0-81-220269-4, S. 66.
* Alexios G. Savvides, Benjamin Hendrickx (Hrsg.): *Encyclopaedic Prosopographical Lexicon of Byzantine History and Civilization*. Vol. 2: *Baanes–Eznik of Kolb*. Brepols Publishers, Turnhout 2008, ISBN 978-2-503-52377-4, S. 284.
* Werner Seibt: *Übernahm der französische Normanne Hervé (Erbebios Phrangopolos) nach der Katastrophe von Mantzikert das Kommando über die verbliebene Ostarmee?* In: Jean-Claude Cheynet, Claudia Sode (Hrsg.): *Studies in Byzantine Sigillography* 10. De Gruyter, Berlin 2010, ISBN 978-3-11-022704-8, S. 89−96.

Κατηγορία:Βυζαντινοί διοικητές της Εδέσσης
Κατηγορία:Βυζαντινοί δούκες
Κατηγορία:Βυζαντινοί σφετεριστές
Κατηγορία:Κατεπάνω
Κατηγορία:Βυζαντινοί του 11ου αιώνα
Φεντερίκα Μογκερίνι

Η **Φεντερίκα Μογκερίνι** () είναι Ιταλίδα πολιτικός, η οποία διατέλεσε Ύπατη Εκπροσώπος της Ευρωπαϊκής Ένωσης για θέματα Εξωτερικής Πολιτικής και Πολιτικής Ασφαλείας. Ήταν, επίσης, από τον Νοέμβριο του 2014, και Αντιπρόεδρος της Ευρωπαϊκής Επιτροπής.

## Βιογραφία
Γεννήθηκε στις 16 Ιουνίου 1973 στην Ρώμη και είναι κόρη του σκηνοθέτη και σκηνογράφου Φλάβιο Μογκερίνι. Σπούδασε πολιτικές επιστήμες στο Πανεπιστήμιο Σαπιέντσα της Ρώμης, από όπου αποφοίτησε με διπλωματική στην πολιτική φιλοσοφία..

Το 1988 έγινε μέλος της ιταλικής κομμουνιστικής ομοσπονδίας νέων και το 2001 εντάχθηκε στο συμβούλιο των Δημοκρατών της Αριστεράς. Το 2007 έγινε κεντρικό μέλος του Δημοκρατικού Κόμματος.

Το 2008 η Μογκερίνι εξελέγη στη Βουλή των Αντιπροσώπων, εκπροσωπώντας την περιφέρεια Βένετο. Το 2013 επανεξελέγη στο κοινοβούλιο, αυτή τη φορά εκπροσωπώντας την Εμίλια-Ρομάνια. Την 1η Αυγούστου 2013 διορίστηκε ως επικεφαλής της ιταλικής αντιπροσωπείας στην κοινοβουλευτική συνέλευση του ΝΑΤΟ.

Η Μογκερίνι εντάχθηκε τον Φεβρουάριο του 2014 στην Κυβέρνηση Ρέντσι ως Υπουργός Εξωτερικών της Ιταλίας. Ήταν η τρίτη γυναίκα στην ιστορία της Ιταλικής Δημοκρατίας που αναλάμβανε αυτό το πόστο, μετά την Σουζάνα Ανιέλι και την Έμα Μπονίνο. 

Στις 2 Αυγούστου 2014 ο Ιταλός Πρωθυπουργός, Ματέο Ρέντσι, πρότεινε την Φεντερίκα Μογκερίνι ως υποψήφια Επίτροπο της Ευρωπαϊκής Ένωσης. Στις 30 Αυγούστου ανακοινώθηκε ότι το Ευρωπαϊκό Συμβούλιο είχε αποφασίσει να διορίσει την Μογκερίνι ως Ύπατη Εκπρόσωπο της Ένωσης για θέματα Εξωτερικής Πολιτικής και Πολιτικής Ασφαλείας. Η ανάληψη των καθηκόντων της έγινε την 1η Νοεμβρίου 2014.

Το 2015 η Μογκερίνι κέρδισε επαίνους για το ρόλο της στην επίτευξη συμφωνίας σχετικά με το πυρηνικό πρόγραμμα του Ιράν.

Τον Δεκέμβριο του 2025 τέθηκε υπό κράτηση από τις βελγικές αρχές, στο πλαίσιο ερευνών για ενδεχόμενη απάτη που σχετίζεται με διαχείριση ευρωπαϊκών κονδυλίων, σε προγράμματα κατάρτισης διπλωματών.

## Παραπομπές


## Εξωτερικοί σύνδεσμοι
* 
*  

Κατηγορία:Ιταλοί πολιτικοί
Κατηγορία:Ευρωπαίοι επίτροποι
NGC 74

Ο **[[Νέος Γενικός Κατάλογος|NGC]] 74** είναι σπειροειδής γαλαξίας στον αστερισμό Ανδρομέδα. Απέχει 315 εκατομμύρια έτη φωτός από την Γη και έχει διάμετρο της τάξεως των 65.000 ετών φωτός. Ανήκει στην ομάδα γαλαξιών VV 166 και τον ανακάλυψε ο αστρονόμος Ουίλιαμ Πάρσονς (William Parsons) στις 7 Οκτωβρίου 1855.

## Παραπομπές


## Αναφορές

## Εξωτερικοί σύνδεσμοι
* 

0074
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
01219
IC 43

Ο **IC 43** είναι σπειροειδής γαλαξίας τύπου SABc ο οποίος βρίσκεται στον αστερισμό της Ανδρομέδας. Απέχει περίπου 225 εκατομμύρια έτη φωτός και έχει διάμετρο 100 χιλιάδων ετών φωτός.

Ο Γάλλος αστρονόμος ανακάλυψε τον γαλαξία στις 15 Νοεμβρίου 1889.

Στον IC 43 έχει παρατηρηθεί ένας υπερκαινοφανής, ο SN 1973U.

## Παραπομπές


0043
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
IC 65

Ο **IC 65** είναι ραβδωτός σπειροειδής γαλαξίας τύπου SAB(s)bc στον αστερισμό Ανδρομέδα. Απέχει 115 εκατομμύρια έτη φωτός και η διάμετρός του είναι περίπου 130.000 έτη φωτός.

Ο Αμερικανός αστρονόμος Λιούις Α. Σουίφτ (Lewis A. Swift) ανακάλυψε τον IC 65 στις 25 Σεπτεμβρίου 1890.

## Παραπομπές


0065
Κατηγορία:Ραβδωτοί σπειροειδείς γαλαξίες
Κατηγορία:Ανδρομέδα (αστερισμός)
IC 289

Το **IC 289** είναι πλανητικό νεφέλωμα το οποίο απέχει 4.200 έτη φωτός και βρίσκεται στον αστερισμό Κασσιόπη. Το ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 2 Σεπτεμβρίου 1888.

## Παραπομπές


## Εξωτερικοί σύνδεσμοι
* 

0289
Κατηγορία:Πλανητικά νεφελώματα
Κατηγορία:Κασσιόπη (αστερισμός)
IC 178

Το **IC 178** είναι σπειροειδής γαλαξίας τύπου Sab ο οποίος βρίσκεται στον αστερισμό Ανδρομέδα. Απέχει περίπου 225 εκατομμύρια έτη φωτός και έχει διάμετρο 65.000 ετών φωτός.

Ο Τρούμαν Χένρυ Σάφορντ (Truman Henry Safford) ανακάλυψε το αντικείμενο στις 8 Νοεμβρίου 1866.

Στον γαλαξία έχει παρατηρηθεί ένας υπερκαινοφανής, ο SN 2005cx.

## Παραπομπές


0178
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
Λιούις Α. Σουίφτ

Ο **Λιούις Α. Σουίφτ** (, 29 Φεβρουαρίου 1820 &ndash; 5 Ιανουαρίου 1913) ήταν Αμερικανός αστρονόμος.

## Βίος
Σύμφωνα με τον ίδιο, η πρώτη φορά που ενδιαφέρθηκε για την αστρονομία ήταν όταν παρατήρησε τον Μεγάλο Κομήτη του 1843, όντας ακόμα μαθητής καθοδόν για το σχολείο του στο Κλάρκσον (Clarkson) της Νέας Υόρκης. Ο δάσκαλός του απέρριψε την ανακάλυψη που έκανε, όμως η ύπαρξη του κομήτη ανακοινώθηκε τρεις ημέρες αργότερα.

Ο Σουίφτ ξεκίνησε να κάνει παρατηρήσεις στο Ρότσεστερ (Rochester) της Νέας Υόρκης ξαπλωμένος στο χιόνι ή από την οροφή ενός μύλου. Αργότερα απέκτησε πατρόνα, τον επιχειρηματία Hulbert Harrington Warner, ο οποίος χρηματοδότησε την κατασκευή ενός αστεροσκοπείου για τον Σουίφτ. Συγκεντρώθηκε ποσό 13.000 δολαρίων για την αγορά ενός τηλεσκοπίου των 16 ιντσών.

Ο Warner χρεοκόπησε το 1893, με συνέπεια να διακοπεί η χρηματική υποστήριξη του Σουιφτ. Ο δεύτερος έφυγε, παίρνοντας μαζί του και το προαναφερθέν τηλεσκόπιο, για την Καλιφόρνια όπου έγινε διευθυντής του Αστεροσκοπείου του όρους Low

Παντρεύτηκε δύο φορές, το 1859 τη Lucretia Hunt in 1850 και το 1864 την Carrie D. Ο Edward D. Swift ήταν υιός του από τον δεύτερο γάμο.

## Ανακαλύψεις
Ανακάλυψε, είτε μόνος του είτε σε συνεργασία με άλλους αστρονόμους, αρκετούς κομήτες. Πολλοί από αυτούς είναι περιοδικοί (11P/Tempel-Swift-LINEAR, 64P/Swift-Gehrels, 109P/Swift-Tuttle). Επίσης ανακάλυψε του κομήτες C/1877 G2, C/1878 N1, C/1879 M1, C/1881 J1, C/1881 W1, C/1892 E1, D/1895 Q1, C/1896 G1 και C/1899 E1. Ήταν σε ηλικία 79 ετών όταν ανακάλυψε τον τελευταίο του κομήτη. Επίσης ο Σουίφτ είναι από τους λίγους ανθρώπους που παρατήρησαν τον Κομήτη του Χάλεϋ δύο φορές, παρόλο που αυτός πλησιάζει τη Γη κάθε 76 χρόνια.

Το 1878 ισχυρίστηκε πως παρατήρησε δύο πλανήτες που βρίσκονταν εγγύτερα στον Ήλιο, όμως ο ισχυρισμός αυτός ήταν εσφαλμένος.

Ο Σουίφτ ανακάλυψε επίσης εκατοντάδες νεφελώματα, όπως το IC 289.

## Βραβεύσεις και τιμητικές διακρίσεις
Έλαβε τρία Ph. D. από το Πανεπιστήμιο του Ρότσεστερ.

Τιμήθηκε με περισσότερα μετάλλια από οποιονδήποτε άλλο σύγχρονό του αστρονόμο, συμπεριλαμβανομένων τριών χρυσών από την Αυστριακή Ακαδημία Επιστημών στη Βιέννη, τεσσάρων μπρούτζινων από την Αστρονομική Εταιρεία του Ειρηνικού και το Μετάλλιο Λαπλάς της Γαλλικής Αστρονομικής Εταιρείας. Ήταν ο πρώτος που έλαβε το Μετάλλιο Jackson-Gwilt της Βασιλικής Αστρονομικής Εταιρείας (1897).

## Ονομάστηκαν προς τιμήν του
* Ο αστεροειδής 5035 Σουίφτ.
* Ο σεληνιακός κρατήρας Σουίφτ.

## Παραπομπές


## Εξωτερικοί σύνδεσμοι

* The Story of Lewis Swift
* Lewis Swift (Photos)
* L. Swift @ Astrophysics Data System

Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα
Ομάδα γαλαξιών Γλύπτη

Η **Ομάδα γαλαξιών Γλύπτη** βρίσκεται στους αστερισμούς Γλύπτης και Κήτος. Πρόκειται για μία όχι ιδιαίτερα συνεκτική ομάδα γαλαξιών κοντά στο νότιο γαλαξιακό πόλο. Είναι μία από τις εγγύτερες στην Τοπική Ομάδα και η απόσταση του κέντρου της από τον Γαλαξία μας είναι περίπου 12,7 εκατομμύρια έτη φωτός.

Ο Γαλαξίας του Γλύπτη (NGC 253) και μερικοί ακόμα συγκροτούν τον βαρυτικό πυρήνα στο κέντρο του σχηματισμού. Άλλοι γαλαξίες στην περιφέρεια μπορεί να συσχετίζονται αλλά να μην συνδέονται βαρυτικά. Επειδή ακριβώς οι βαρυτικοί δεσμοί είναι ασθενείς, ο σχηματισμός θα μπορούσε να θεωρηθεί νήμα.

## Κατάλογος γαλαξιών
Στον πίνακα παρατίθενται γαλαξίες που σχετίζονται με τον Γαλαξία του Γλύπτη και κατά συνέπεια και με την Ομάδα, βάσει της εργασίας του I. D. Karachentsev et al. Πολλοί ερευνητές θεώρησαν πως ο ακανόνιστος γαλαξίας NGC 55, ο σπειροειδής γαλαξίας NGC 300 και οι συνοδοί τους ανήκουν στην Ομάδα. Παρόλα αυτά νεώτερες μετρήσεις έδειξαν ότι αυτοί οι γαλαξίες ενδέχεται να βρίσκονται πολύ εγγύτερα, να είναι δηλαδή στο προσκήνιο, χωρίς όμως να σχετίζονται με την Ομάδα του Γλύπτη

## Παραπομπές


## Εξωτερικοί σύνδεσμοι
* 

Γλυπτη
Κατηγορία:Γλύπτης (αστερισμός)
Κατηγορία:Κήτος (αστερισμός)
Ντάριο Φραντσεσκίνι

Ο **Ντάριο Φραντσεσκίνι** (ιταλικά: *Dario Franceschini*) είναι Ιταλός νομικός, συγγραφέας και πολιτικός. Έχει υπηρετήσει ως γραμματέας του Δημοκρατικού Κόμματος της Ιταλίας, καθώς και ως Υπουργός για τις σχέσεις με το Κοινοβούλιο και το συντονισμό της Κυβέρνησης. Επί του παρόντος, κατέχει το αξίωμα του Υπουργού Πολιτιστικής Κληρονομιάς και Δραστηριοτήτων και Τουρισμού.

## Βιογραφία
Ο Φραντσεσκίνι γεννήθηκε το 1958 στην Φερράρα. Ο πατέρας του ήταν βουλευτής από το 1953 ως το 1958. Σπούδασε νομικά στο Πανεπιστήμιο της Φερράρα, από όπου ξεκίνησε να απασχολείται στην συγγραφή δοκιμίων και βιβλίων.

Από την παιδική του ηλικία έδειξε ενδιαφέρον για πολιτική σταδιοδρομία. Το 1980 έγινε δημοτικός σύμβουλος της Φερράρα και το επόμενο έτος ανέλαβε την ηγεσία της νεολαίας του κόμματος Χριστιανική Δημοκρατία, για το οποίο ίδρυσε και διεύθυνε το περιοδικό Νέα Πολιτική.

Συνεχίζοντας την πολιτική του καριέρα, το 1995, θα είναι υποψήφιος για τη δημαρχία της Φερράρα, κερδίζοντας περίπου το 20% των ψήφων. Κατά τη διάρκεια της δεύτερης κυβέρνησης του Μάσσιμο Ντ' Αλέμα θα διοριστεί ως υπεύθυνος θεσμικών μεταρρυθμίσεων. Πιο χαρακτηριστικό του έργο είναι η αναθεώρηση του εκλογικού νόμου, θεσπίζοντας εκλογικά δικαιώματα για τους Ιταλούς του εξωτερικού, και η αναμόρφωση του καθεστώτος των ειδικών περιφερειών. 

Στις ιταλικές γενικές εκλογές του 2001 εξελέγη βουλευτής, εκπροσωπώντας τη Φερράρα. Το 2001 εντάχθηκε στην κεντρική επιτροπή του κόμματος Η Δημοκρατία είναι Ελευθερία - Η Μαργαρίτα, του οποίου αποτελούσε ιδρυτικό πρόσωπο. Το 2006 επανεξελέγη στο κοινοβούλιο για την περιφέρεια Εμίλια-Ρομάνια. 

Στις 21 Φεβρουαρίου 2009, μετά την παραίτηση του Βάλτερ Βελτρόνι, εξελέγη γραμματέας του Δημοκρατικού Κόμματος, με 1.047 ψήφους σε σύνολο 1.258. Στις εσωκομματικές εκλογές της 25ης Οκτωβρίου 2009 ο Ντάριο Φραντσεσκίνι έχασε την ηγεσία του κόμματος λαμβάνοντας μόνο το 34% των ψήφων.

Το 2013 επανεξελέγη στο κοινοβούλιο και από τον Απρίλιο του ίδιου έτους ως το Φεβρουάριο του 2014 ήταν ο Υπουργός για τις σχέσεις με το Κοινοβούλιο και το συντονισμό της Κυβέρνησης. Στις 22 Φεβρουαρίου 2014 ανέλαβε καθήκοντα Υπουργού Πολιτιστικής Κληρονομιάς και Δραστηριοτήτων και Τουρισμού στην κυβέρνηση του Ματέο Ρέντσι.

## Παραπομπές


Κατηγορία:Ιταλοί πολιτικοί
NGC 512

Ο **[[Νέος Γενικός Κατάλογος|NGC]] 512** είναι σπειροειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός από το Ηλιακό Σύστημα και τον ανακάλυψε ο αστρονόμος Τζων Χέρσελ (John Herschel) στις 17 Νοεμβρίου 1827.

## Παραπομπές


## Αναφορές

## Εξωτερικοί σύνδεσμοι
* 

0512
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
05132
00944
+06-04-013
Ουμάρ Ντιένγκ

Ο **Ουμάρ Ντιένγκ** (γεννημένος στις 30 Δεκεμβρίου 1972 στο Ντακάρ της Σενεγάλης) είναι πρώην Γάλλος ποδοσφαιριστής. Αγωνίστηκε με τα χρώματα της Γαλλίας ως αμυντικός στους Μεσογειακούς Αγώνες του 1993.

## Συλλογική καριέρα
Γεννημένος στο Ντακάρ της Σενεγάλης, ο Ντιένγκ ξεκίνησε την ενασχόληση με το ποδόσφαιρο σε νεαρή ηλικία από την ΑΣΚ Ζαν ντ'Αρκ. Ο νεαρός αμυντικός μετακόμισε στη Γαλλία σε ηλικία 15 ετών, όπου και υπέγραψε στη Λιλ ΟΣΚ, έπειτα από σχετική εισήγηση του Μπερνάρ Λαμά. Πραγματοποίησε το ντεμπούτο του στη Λιγκ 1 με τη Λιλ το 1989. Έπειτα από αριθμό λίγων αναμετρήσεων με τη Λιλ, παραχωρήθηκε ως δανεικός στη Λουάν-Κουισό για διάστημα μίας σεζόν. Ο Ντιένγκ επέστρεψε στη Λιλ, όπου και παρέμεινε μέχρι τη μεταγραφή του στην Παρί Σεν Ζερμέν το 1996.

Ο Ντιένγκλ πέρασε το μεγαλύτερο μέρος της καριέρας του στη γαλλική Λιγκ 1, ωστόσο αγωνίστηκε και για λογαριασμό της Σαμπντόρια της ιταλικής Σέριε Α, της Ρίζεσπορ, της Τραμπζονσπόρ και της Κόνιασπορ της Σούπερ Λιγκ Τουρκίας, καθώς και της Καβάλας της ελληνικής Σούπερ Λίγκας.

## Διεθνής καριέρα
Ο Ντιένγκ αγωνίστηκε με τα χρώματα της Γαλλίας στους Θερινούς Ολυμπιακούς Αγώνες του 1996 στην Ατλάντα.

## Παραπομπές


Κατηγορία:Γάλλοι ποδοσφαιριστές
Κατηγορία:Σενεγαλέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Γαλλίας
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Λουάν-Κουιζώ ΦΚ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Κόνιασπορ
Κατηγορία:Ποδοσφαιριστές Ρίζεσπορ
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές ΑΣΚ Ζαν ντ'Αρκ
Ηπατίτιδα A

Η **Ηπατίτιδα A** (παλαιότερα γνωστή ως **infectious hepatitis**) είναι μια οξεία μολυσματική ασθένεια του ήπατος που προκαλείται από τον ιό της ηπατίτιδας A (HAV). Πολλά κρούσματα παρουσιάζουν λίγα ή καθόλου συμπτώματα, ειδικά σε νεαρές ηλικίες. Ο χρόνος μεταξύ μόλυνσης και συμπτωμάτων, σε όσους τα εξελίσσουν, κυμαίνεται μεταξύ δύο και έξι εβδομάδων. Όταν υπάρχουν συμπτώματα, κατά κανόνα διαρκούν οκτώ εβδομάδες και ενδέχεται να συμπεριλαμβάνουν: αίσθημα ναυτίας, έμετο, διάρροια, ωχρό δέρμα, πυρετό και κοιλιακό άλγος. Περίπου 10–15% των ανθρώπων υποτροπιάζουν ως προς τα συμπτώματα κατά το εξάμηνο που ακολουθεί την αρχική μόλυνση. Σπάνια ενδέχεται να παρουσιαστεί οξεία ηπατική ανεπάρκεια, με μεγαλύτερες πιθανότητες να παρουσιαστεί σε μεγαλύτερες ηλικίες.

## Αίτια
Διαδίδεται συνήθως με την κατανάλωση φαγητού ή ποτού μολυσμένου από μολυσμένα κόπρανα. Σχετικά συνηθισμένη πηγή είναι τα όστρακα που δεν έχουν μαγειρευτεί σωστά. Μπορεί επίσης να μεταδοθεί μέσω στενής επαφής με μολυσμένο άτομο. Ενώ τα παιδιά δεν παρουσιάζουν συμπτώματα, όταν μολυνθούν, εξακολουθούν να μπορούν να μολύνουν άλλους. Έπειτα από μία και μόνη λοίμωξη, το άτομο αποκτά ανοσία εφ’όρου ζωής. Για τη διάγνωση απαιτείται εξέταση αίματος, καθώς τα συμπτώματα προσομοιάζουν με εκείνα πολλών άλλων ασθενειών. Αποτελεί έναν από τους πέντε γνωστούς ιούς της ηπατίτιδας: A, B, C, D και E.

## Πρόληψη και θεραπεία
Το εμβόλιο της ηπατίτιδας A είναι αποτελεσματικό για την πρόληψη. Ορισμένες χώρες το συνιστούν συνήθως για παιδιά και όσους διατρέχουν μεγαλύτερο κίνδυνο και δεν έχουν ήδη εμβολιαστεί. Φαίνεται να είναι αποτελεσματικό για τη ζωή. Άλλα μέσα πρόληψης συμπεριλαμβάνουν το πλύσιμο των χεριών και το σωστά μαγειρεμένο φαγητό. Δεν υπάρχει συγκεκριμένη θεραπεία, με την ανάρρωση και τα φάρμακα για τη ναυτία ή τη διάρροια να συνιστώνται στον βαθμό που χρειάζονται. Οι μολύνσεις συνήθως αντιμετωπίζονται απολύτως και χωρίς συνεχή ηπατική νόσο. Η θεραπεία της οξείας ηπατικής ανεπάρκειας, εάν πραγματοποιηθεί, γίνεται με μεταμόσχευση ήπατος.

## Επιδημιολογία
thumb|Ηπατίτιδα Α σε κατανομή του 2005
Παγκοσμίως, περίπου ενάμιση εκατομμύριο περιστατικά συμπτωμάτων λαμβάνουν χώρα ετησίως με πιθανότητα δεκάδων εκατομμυρίων λοιμώξεων συνολικά. Είναι πιο συνηθισμένο σε περιοχές του κόσμου με κακές συνθήκες υγιεινής και έλλειψη ασφαλούς ύδατος. Στον αναπτυσσόμενο κόσμο περίπου 90% των παιδιών που έχουν μολυνθεί μέχρι την ηλικία των 10, έχουν ως εκ τούτου ανοσία μέχρι την ενηλικίωση. Εμφανίζεται συχνά σε εξάρσεις σε μέτρια ανεπτυγμένες χώρες, όπου τα παιδιά δεν εκτίθενται σε νεαρή ηλικία και δεν είναι ευρέως διαδεδομένος ο εμβολιασμός. Το 2010, η οξεία ηπατίτιδα A οδήγησε σε 102.000 θανάτους. Η παγκόσμια ημέρα ηπατίτιδας λαμβάνει χώρα κάθε χρόνο στις 28 Ιουλίου, προκειμένου να ευαισθητοποιήσει σχετικά με την ιογενή ηπατίτιδα.

## Παραπομπές


Κατηγορία:Φλεγμονές
Κατηγορία:Παθήσεις του ήπατος
Κατηγορία:Ιογενείς ασθένειες
Κατηγορία:Σεξουαλικώς μεταδιδόμενα νοσήματα
Κατηγορία:Ηπατίτιδα
NGC 140

Ο **[[Νέος Γενικός Κατάλογος|NGC]] 140** είναι σπειροειδής γαλαξίας στον αστερισμό Ανδρομέδα. Τον ανακάλυψε ο αστρονόμος Τρούμαν Σάφορντ (Truman Safford) στις 8 Οκτωβρίου 1866.

## Παραπομπές


## Αναφορές

## Εξωτερικοί σύνδεσμοι
* 

0140
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
01916
00311
NGC 6087

Το **[[Νέος Γενικός Κατάλογος|NGC]] 6087** ή **«Σμήνος S Γνώμονα»**, είναι ανοικτό σμήνος στον αστερισμό Γνώμονα. Απέχει από τη Γη περίπου 3.300 έτη φωτός. Αποτελείται από 40 ή περισσότερα μέλη, από τα οποία ξεχωρίζει ο κηφείδης αστέρας S Γνώμονα, του οποίου το φαινόμενο μέγεθος μεταβάλλεται από 6,12 έως 6,77 κάθε 9,8 ημέρες. Το συνολικό φαινόμενο μέγεθος του σμήνους είναι +5,4 και είναι καλά ορατό με κιάλια ή μεγαλύτερα όργανα. Η ηλικία του υπολογίζεται σε 65 εκατομμύρια έτη.

Το ανακάλυψε ο αστρονόμος Τζέιμς Ντάνλοπ το 1826. Το NGC 6087 ανήκει στα αντικείμενα του καταλόγου Caldwell, στον αριθμό 89, αλλά στον αρχικό κατάλογο το σμήνος S Γνώμονα είχε αντιστοιχηθεί λανθασμένα με το NGC 6067, ένα ανοικτό σμήνος το οποίο επίσης βρίσκεται στον Γνώμονα.

## Παραπομπές


## Αναφορές

## Εξωτερικοί σύνδεσμοι
* 

κατηγορία:Ανοικτά σμήνη
κατηγορία:Γνώμων (αστερισμός)
6087
089
Κεντρικό Στάδιο (Αικατερινούπολη)

Το **Κεντρικό Στάδιο** (ρωσικά: Центральный стадион, μεταγραφή: Τσεντράλνι Σταντιόν) είναι ένα γήπεδο πολλαπλών χρήσεων στην Αικατερινούπολη της Ρωσίας. Η χωρητικότητα του σταδίου είναι 27.000 και είναι ένα από τα 11 γήπεδα που θα φιλοξενήσουν τους αγώνες του Παγκοσμίου Κυπέλλου της FIFA 2018 στη Ρωσία.

## Ιστορία

Το *Τσεντράλνι Σταντιόν* χτίστηκε το 1957. Παλαιότερα σε αυτή την περιοχή της πόλης υπήρχαν και αθλητικές εγκαταστάσεις από το 1900 Ποδηλατοδρόμιο, από το 1928 Περιφερειακό Στάδιο, και από το 1936 το γήπεδο "Μεταλλουργείο της Ανατολής". Το Στάδιο φιλοξενεί χιλιάδες αθλητικές και ψυχαγωγικές εκδηλώσεις. Κατά τα πρώτα έτη μετά το άνοιγμα, το στάδιο έχει γίνει ένα από τα παγκόσμια πιο σημαντικά στάδια του πατινάζ ταχύτητας, ενώ το 1959 εκεί έγινε το Παγκόσμιο Πρωτάθλημα πατινάζ ταχύτητας, καθώς και τα έτη 1958, 1962, 1964, 1966, έγιναν και πρωταθλήματα της ΕΣΣΔ (με πολλαπλά παγκόσμια ρεκόρ), και στις χρονιές 1964-1973, περίοδο πολλών αγώνων μεταξύ των ισχυρότερων εθνικών ομάδων του κόσμου (Σοβιετική Ένωση, Νορβηγία, Σουηδία και Φινλανδία), περίπου την εποχή που η ΣΚΑ Σβερντλόφσκ ήταν μία από τις καλύτερες ομάδες στον κόσμο. Το στάδιο φιλοξένησε το 1962, 1966, 1974 και 1978 τις Σπαρτακιάδες της ΕΣΣΔ (ταυτόχρονα αυτοί οι αγώνες ήταν και πρωταθλήματα της ΕΣΣΔ) και άλλες ρωσικές και διεθνείς διοργανώσεις.

Το 2004 το γήπεδο άρχισε να διαχειρίζεται δημόσια εταιρεία με την επωνυμία АО «Центральный стадион» και από το Σεπτέμβριο του 2006 με 2011, ολοκλήρωσε μια μεγάλης κλίμακας ανοικοδόμηση.

## Ανακαίνιση
Η χωρητικότητα του σταδίου μετά την ανακαίνιση θα είναι 44.130 θεατές.  Το γήπεδο θα παρέχει τρεις τύπους των καθισμάτων, συμπεριλαμβανομένου ειδικού χώρου για άτομα με ειδικές ανάγκες και ξεχωριστές κερκίδες για τους οπαδούς. Οι ανατολικές και δυτικές κερκίδες θα βρίσκονται κατά το 30% των καθησμάτων τους τοποθετημένες κάτω από έναν θόλο. Η τοποθέτηση συστημάτων ασφάλειας και επιτήρησης, τηλεπικοινωνιών και οπτικοακουστικού εξοπλισμού θα επιτρέψει στο Κεντρικό Στάδιο την παροχή υψηλού επιπέδου εξυπηρέτησης και ασφάλειας.

## Φωτοθήκη

 CentralStadium.jpg|Εξωτερική όψη το 2011
 Estadio Central.jpg|Εξωτερική όψη το 2017


## Παραπομπές


Κατηγορία:Στάδια ποδοσφαίρου στη Ρωσία
Κατηγορία:Στάδια Παγκοσμίου Κυπέλλου Ποδοσφαίρου 2018
Στάδιο Κρεστόφσκι

Το **Στάδιο Κρεστόφσκι** (ρωσικά: Крестовский стадион) είναι γήπεδο ποδοσφαίρου στο δυτικό τμήμα της νήσου Κρεστόφσκι, στην Αγία Πετρούπολη της Ρωσίας. Φιλοξενεί τους εντός έδρας αγώνες της Ζενίτ Αγίας Πετρούπολης. Το γήπεδο είχε προγραμματιστεί να ολοκληρωθεί τον Δεκέμβριο του 2008, το οποίο άλλαξε για το τέλος του 2011. Το γήπεδο άνοιξε τελικά το 2016 και έχει χωρητικότητα 68.134 θεατών.

## Γενικά
Αυτή την στιγμή το επίσημο όνομά του είναι *Φουτμπόλνιι Στάντιον β ζαπάντνομ τσάστι Κρεστόφσκι Οστρόφ* («Γήπεδο ποδοσφαίρου δυτικού τμήματος της Νήσου Κρεστόφσκι") και αναφέρεται συνήθως στα αγγλικά ως Νέο Στάδιο Ζενίτ.

Ο διαγωνισμός των αρχιτεκτονικών έργων κερδήθηκε από τον Ιάπωνα αρχιτέκτονα Κίσο Κουροκάουα, γνωστό για το έργο "Το Διαστημόπλοιο". Ο σχεδιασμός του σταδίου είναι μια τροποποιημένη και διευρυμένη έκδοση του Στάδιου Τογιότα στην Πόλη Τογιότα της Ιαπωνίας, το οποίο σχεδιάστηκε επίσης από τον Κουροκάουα. Το γήπεδο χτίστηκε στη θέση του πρώην Στάδιου Κίροφ.

Τον Ιανουάριο του 2009, η The St. Petersburg Times ανέφεραν ότι το σχέδιο ήταν να χρηματοδοτηθεί από την τοπική κυβέρνηση της πόλης της Αγίας Πετρούπολης, με την Γκαζπρόμ, αλλάζοντας την χρηματοδότηση για την κατασκευή ενός ουρανοξύστη ως ξεχωριστό έργο. Το Δημαρχείο έπρεπε να παρέμβει μετά την άρνηση της Γκαζπρόμ να επενδύσει περαιτέρω χρήματα στην κατασκευή του γηπέδου.

## Παραπομπές


## Εξωτερικοί σύνδεσμοι

* 

Κρεστοφσκι
Κατηγορία:Αγία Πετρούπολη
Κατηγορία:Ζενίτ Αγίας Πετρούπολης
Κρεστοφσκι
Κατηγορία:Στάδια Ευρωπαϊκού Πρωταθλήματος Ποδοσφαίρου 2020
Κατηγορία:Στάδια Παγκοσμίου Κυπέλλου Ποδοσφαίρου 2018
Προεδρικές εκλογές 2015 στο Ιρακινό Κουρδιστάν

Οι **προεδρικές εκλογές στο [[Ιρακινό Κουρδιστάν]] του 2015** προγραμματίστηκαν για τις 20 Αυγούστου.

## Πλαίσιο
Οι προεδρικές εκλογές ήταν προγραμματισμένο να συμπέσουν με τις βουλευτικές εκλογές του 2013. Ωστόσο τους επόμενους μήνες (μετά τη διεξαγωγή των βουλευτικών εκλογών του 2013) με απόφαση του κοινοβουλίου παρατάθηκε η θητεία του προέδρου Μασούντ Μπαρζανί για άλλα 2 έτη. Το 2015, και ενώ η θητεία του προέδρου θα τερματιζόταν (20 Αυγούστου), συνεχίστηκαν οι συζητήσεις για το αν θα έπρεπε να γίνει και νέα παράταση, με τους υποστηρικτές της πρότασης να επικαλούνται τον πόλεμο των Κούρδων εναντίον του ΙΣΙΣ και την ανάγκη για σταθερή κουρδική κυβέρνηση. Αντίθετα, κάποιοι άλλοι εξέφρασαν φόβους για ισόβιο πρόεδρο με τις συνεχείς παρατάσεις στη θητεία του.

## Παραπομπές


2015
Ιρακινο Κουρδισταν
Ιωάννης Κίνιας

Ο **Ιωάννης Κίνιας** (Δίστομο, 1881 - Αθήνα, 18 Φεβρουαρίου 1963) του Σπυρίδωνος ήταν Έλληνας δικηγόρος και πολιτικός. Υπηρέτησε ως γερουσιαστής και ως βουλευτής Αττικής και Βοιωτίας. 

## Βιογραφία

### Σταδιοδρομία
Μετά τις νομικές του σπουδές στο Πανεπιστήμιο της Αθήνας, ειδικεύτηκε στην ποινικολογία. Στην αρχή εργάστηκε στη Βοιωτία και έπειτα στην Αθήνα.

Εξελέγη βουλευτής Αττικοβοιωτίας και Αττικής το 1920 και το 1926 με το Λαϊκόν Κόμμα, καθώς και το 1946 με το Εθνικόν Κόμμα Ελλάδος του Ναπολέοντα Ζέρβα λαμβάνοντας 1.882 ψήφους. Στις 16 Σεπτεμβρίου 1947 προσχώρησε στο Δημοκρατικόν Σοσιαλιστικόν Κόμμα. 

Η τελευταία του βουλευτική θητεία ξεκίνησε στις 15 Αυγούστου του 1957 με το Κόμμα Φιλελευθέρων μετά τον θάνατο του Λουκά Κουτσοπέταλου, καθώς τον διαδέχθηκε στην χηρεύουσα έδρα και ολοκληρώθηκε το 1958. Ήταν επίσης γερουσιαστής Αττικής και Βοιωτίας (1929, 1932) και αντιπρόεδρος της Γερουσίας από τις 4 Νοεμβρίου 1932 ως τις 30 Ιανουαρίου 1934. Η θητεία του στη Γερουσία διήρκεσε από τις 21 Απριλίου 1929 ως την 1η Απριλίου 1935.  

Ως πρόεδρος επιτροπής αποτελούμενης από βουλευτές, ο Ιωάννης Κίνιας συνέταξε το Σύνταγμα του 1952. 

Τον Μάρτιο του 1922 πρωταγωνίστησε σε λογομαχία εντός του κοινοβουλίου, όταν απευθυνόμενος προς τους βενιζελικούς βουλευτές της Θράκης, που επεσήμαναν την απειλή σφαγής των Ελλήνων της Τουρκίας από τον Μουσταφά Κεμάλ, απάντησε: «*Καλλίτερα να σας σφάξη εσάς ο Κεμάλ παρά να σφάξη εμάς ο [[Παύλος Γύπαρης|Γύπαρης]]*», αναφερόμενος στη δράση των βενιζελικών παρακρατικών κατά τα προηγούμενα χρόνια, που είχαν ως αποτέλεσμα την απρόκλητη εκτέλεση του βασιλικού βουλευτή Ίωνα Δραγούμη.

Πέθανε στις 18 Φεβρουαρίου 1963 σε ηλικία 82 ετών και κηδεύτηκε από τον ιερό ναό των Αγίων Θεοδώρων, στο Πρώτο Νεκροταφείο Αθηνών. 

### Προσωπική ζωή
Ήταν παντρεμένος με την Κρυσταλλία Κίνια. Ο γιος του, Δημοσθένης Κίνιας, που τον διαδέχτηκε στην πολιτική, εκλέχτηκε, επίσης, βουλευτής Βοιωτίας, με την Ένωση Κέντρου, το 1961, 1963 και το 1964, ο δε εγγονός του Γιάννης Δημοσθ. Κίνιας, πολιτεύθηκε με το Κόμμα της Πολιτικής Άνοιξης στην Α΄ Αθηνών, κατά τις εκλογές του 1993 και 1996, και διετέλεσε Πρόεδρος του Ελληνικού Ερυθρού Σταυρού (Ε.Ε.Σ.) , από τον Σεπτέμβριο 2014 έως τον Φεβρουάριο 2015.

## Παραπομπές


Κατηγορία:Ποινικολόγοι
Κατηγορία:Έλληνες γερουσιαστές
Κατηγορία:Βουλευτές Βοιωτίας
Κατηγορία:Βουλευτές Αττικής
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Αττικοβοιωτίας
Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Βασίλειος Αποκάπης

Ο **Βασίλειος Αποκάπης** ήταν Βυζαντινός στρατηγός του 11ου αιώνα. Καταγόταν από την Οικογένεια Αποκάπη, με γεωργιανές και αρμενικές ρίζες. Πατέρας του ήταν ο Μιχαήλ. Αδελφός του ήταν ο Φαρεσμάνης, βεστάρχης και, το 1069, κυβερνήτης της Ιεράπολης.

Το 1038 αναφέρεται ήδη διοικητής της συριακής Έδεσσας (σημ. Ούρφα, στην Τουρκία). Έπειτα ήταν διοικητής της Βαασπρακανίας, διαδεχόμενος τον πατέρα του, Μιχαήλ, καθώς και διοικητής του Θέματος Ιβηρίας. Το 1054, ως πατρίκιος και στρατηγός, ο Βασίλειος Αποκάπης απέκρουσε στο Μαντζικέρτ επίθεση των Σελτζούκων υπό τον Τογκρούλ. Αργότερα την περίοδο 1059-1065, διετέλεσε άρχων, (διοικητής) με τα αξιώματα μάγιστρος και δούκας, του θέματος Παριστρίου. Το 1064, μαζί με τον μετέπειτα αυτοκράτορα Νικηφόρο Βοτανειάτη και τους γιους του, νικήθηκε από τους Ούζους που είχαν διασχίσει τα βόρεια Βαλκάνια, αλλά το ξέσπασμα επιδημίας σύντομα αποδεκάτισε τους εισβολείς και εκδιώχθηκαν.

Μετά την ήττα του Ρωμανού Δ΄ στο Ματζικέρτ το 1071, ο ίδιος φαίνεται να βρισκόταν στην υπηρεσία του Φιλαρέτου Βραχαμίου, Βυζαντινού στρατηγού που είχε ιδρύσει ημιανεξάρτητο κρατίδιο στην Κιλικία, και τον υπηρέτησε ως διοικητής της Έδεσσας, σε δεύτερη θητεία, από το 1077 μέχρι τον θάνατό του, το 1083.

## Παραπομπές


## Προτεινόμενη βιβλιογραφία
* Grünbart, M., «*Die Familie Apokapes im Licht neuer Quellen»*, στο N. Oikonomides, ed.,* Studies in Byzantine sigillography*, V (Washington, DC, 1998), σσ. 29-41.
* Savvides, Alexios G.C. «*The Armenian-Georgian-Byzantine family of Apocapes/Abukab in the 11th c*.», *Δίπτυχα Εταιρείας Βυζαντινών και Μεταβυζαντινών Μελετών*, τόμος 5 (1991), σσ. 96-104.

Κατηγορία:Βυζαντινοί διοικητές της Εδέσσης
Βασιλειος
Κατηγορία:Βυζαντινοί δούκες
Κατηγορία:Βυζαντινοί αρμενικής καταγωγής
Κατηγορία:Βυζαντινοί Πατρίκιοι
Κατηγορία:Βυζαντινοί διοικητές Θεμάτων
Κατηγορία:Βυζαντινοί του 11ου αιώνα
Λιούτοβιντ της Ζαχουμλίας

Ο **Λιούτοβιντ της Ζαχλουμίας** ήταν Σλάβος, γηγενής, κυβερνήτης της Ζαχλουμίας, στη σημερινή δυτική Ερζεγοβίνη και νότια της Κροατίας, που άκμασε στα μέσα του 11ου αιώνα υποτελής στη Βυζαντινή Αυτοκρατορία. Ήταν ο τελευταίος Βυζαντινός  διοικητής του Θέματος του Σιρμίου το 1039-1042.

Σε έναν χάρτη του Ιουλίου του 1039 ο Λιούτοβιντ αναφέρεται με τους βυζαντινούς τίτλους του *πρωτοσπαθάριου επί του χρυσιτρικλίνου*, *ύπατου*, και *στρατηγός της Σερβίας και της Ζαχλούμιας*, γεγονός που υποδηλώνει ότι ο αυτοκράτορας Μιχαήλ Δ΄ του χορήγησε την διοίκηση αυτών των εδαφών, συμπεριλαμβανομένης και της Διοκλείας.

Το 1042 ο Ζουπάνος της Ράσκας Μπαν της Βοσνίας και ο Λιούτοβιντ έλαβαν μεγάλες ποσότητες χρυσού από τον Βυζαντινό αυτοκράτορα για την υποστήριξή τους στην ανατροπή του Στέφαν Βόγισλαβ της Διοκλείας. Αυτός οδήγησε τον στρατό εναντίον της Διοκλείας το 1043, αλλά έπεσε σε ενέδρα στον λόφο Κλομπούκ κι έχασε την μάχη από τον Βόισλαβ, ο οποίος νίκησε. Ο Βόισλαβ έπειτα συνέχισε για να προσαρτήσει το μεγαλύτερο μέρος του Ζαχλουμίου και της Τραβουνίας.

## Παραπομπές


## Πηγές
* 
* Medieval Lands: Montenegro

Κατηγορία:Βυζαντινοί στρατηγοί
Κατηγορία:Βυζαντινοί διοικητές Θεμάτων
Κατηγορία:Ζαχλουμία
Κατηγορία:Βυζαντινοί ύπατοι
Ααρών (υιός του Ιβάν Βλαντισλάβ)

Ο **Ααρών** ήταν βουλγαρικής καταγωγής βυζαντινός αξιωματούχος, που έδρασε ως κυβερνήτης πολλών ανατολικών επαρχιών και στρατηγός του Βυζαντίου.

## Καταγωγή
Ήταν ο γενάρχης της βυζαντινής οικογένειας των Ααρωνίων, πατέρας του ήταν ο Βούλγαρος αυτοκράτορας Ιβάν Βλαντισλάβ. Ο τελευταίος τσάρος του πρώτου βουλγαρικού Βασιλείου και μητέρα του η τσαρίτσα Μαρία, αδέλφια του ήταν οι Πρεσιάνος, Αλουσιάνος, και ο Τραϊανός.

## Βιογραφία
Μετά τον θάνατο του πατέρα του στην πολιορκία του Δυρραχίου το 1018 και την κατάρρευση του βουλγαρικού βασιλείου με την οικογένεια του βρήκαν καταφύγιο στην Κωνσταντινούπολη. Τότε έλαβε και το αξίωμα του πατρικίου. 

Αργότερα ανέβηκε στην στρατιωτική κλίμακα και υπηρέτησε σαν διοικητής αρκετών συνοριακών περιοχών της αυτοκρατορίας. Από τις αναφορές στους ιστορικούς (πρωτίστως τον Σκυλίτζη) και τα μολυβδόβουλλά του, φέρεται ως «πατρίκιος ανθύπατος βέστης και κατεπάνω Βασπουρακάν», «μάγιστρος και δουξ Ανίου και Ιβηρίας», «δουξ Μεσοποταμίας», και ύστερα «πρόεδρος» και «πρωτοπρόεδρος».

Την περίοδο της θητείας του στην Βαασπρακανία, και το 1048 αντιμετώπισε εκστρατεία των Τουρκομάνων με την βοήθεια του Κατακαλών Κεκαυμένου όπου σε μάχη νίκησαν και σκοτώθηκε και ο αρχηγός των Τουρκομάνων. Το ίδιος έτος αντιμετώπισαν μαζί με τον Κεκαυμένο, δούκα της Ιβηρίας, εισβολή από τον Ιμπραήμ Ινάλ αλλά λόγω περιορισμένων δυνάμεων που είχαν, οχυρώθηκαν στα φρούρια της περιοχής μαζί με τον τοπικό πληθυσμό. Μετά την άλωση της Άρτζε από τους Τουρκομάνους, οι Κεκαυμένος, Ααρών και ο Λιπαρίτης, που είχε έρθει για ενίσχυση, τους αντιμετώπισαν στη Μάχη του Καπετρού (en), η έκβαση της μάχης ήταν αμφίρροπη.

Κατά την θητεία του στην Έδεσσα δεν υπήρξαν τουρκομάνικες εισβολές και λίγα είναι γνωστά.

## Οικογένεια
Ήταν παντρεμένος με άγνωστη γυναίκα και μαζί της είχε αποκτήσει τον Θεόδωρο

## Παραπομπές


## Πηγές
* Μπέττας Δημήτριος, Πτυχές των Βυζαντινο-Σελτζουκικών σχέσεων στο δεύτερο μισό του 11ου αιώνα, Θεσσαλονίκη 2015

Κατηγορία:Βυζαντινοί διοικητές της Εδέσσης
Κατηγορία:Οίκος Κομητόπουλων
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Κατεπάνω
Κατηγορία:Μάγιστροι
Κατηγορία:Βυζαντινοί του 11ου αιώνα
Κατηγορία:Βυζαντινοί Πατρίκιοι
Κατηγορία:Βυζαντινοί Βέστες
Θεόδωρος Ααρώνιος

Ο **Θεόδωρος Ααρώνιος** ήταν βυζαντινός αξιωματούχος, στρατηγός, διοικητής του Θέματος Ταρών και τελευταίος Κατεπάνω της Βαασπρακανίας. Ήταν γιος του Ααρών Ραδομηρού κι εγγονός του Βούλγαρου τσάρου Ιβάν Βλάντισλαβ.

Το 1055 εισέβαλαν στις αρμενικές βυζαντινές επαρχίες τουρκομάνοι οι οποίοι πολιόρκησαν και λεηλάτησαν το Ανίον. Κατά την επίθεση τους στην περιοχή του Χλιάτ σκότωσαν και τον Θεόδωρο.

## Παραπομπές


Κατηγορία:Βυζαντινοί διοικητές Θεμάτων
Θεοδωρος
Κατηγορία:Βυζαντινοί δούκες
Κατηγορία:Κατεπάνω
Κατηγορία:Βυζαντινοί του 11ου αιώνα
Foreign Policy

Το ***Foreign Policy*** είναι μια ειδησεογραφική έκδοση που ιδρύθηκε το 1970 που επικεντρώνεται στις παγκόσμιες υποθέσεις, τα τρέχοντα γεγονότα, και την αμερικανική και διεθνή πολιτική. Παράγει περιεχόμενο καθημερινά στην ιστοσελίδα της, και σε έξι τυπωμένα τεύχη σε ετήσια βάση.

Το *Foreign Policy*  βρίσκεται υπό την ηγεσία του CEO και Αρχισυντάκτη του Ομίλου FP, David Rothkopf, ο οποίος εντάχθηκε στο FP σε αυτόν τον ρόλο το 2012 ύστερα από το ρόλο του ως τακτικού συνεργάτης της έκδοσης από το 1997. Το περιοδικό *Foreign Policy* και το *ForeignPolicy.com* δημοσιεύονται από το  The FP Group, ένα τμήμα της Graham Holdings Company (προηγουμένως The Washington Post Company). Το FP Group επίσης παράγει το FP Events, τμήμα εκδηλώσεων του *Foreign Policy*, που ξεκίνησε το 2012.

## Παραπομπές


## Εξωτερικοί σύνδεσμοι

* 

Κατηγορία:Πολιτικά έντυπα
Κατηγορία:Οικονομικές εφημερίδες και περιοδικά
Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Περιοδικά στην αγγλική γλώσσα
Δείκτης Παγκοσμιοποίησης

Αυτό το λήμμα περιλαμβάνει ένα **[[κατάλογος χωρών|κατάλογο χωρών]] ταξινομημένο σύμφωνα με την [[παγκοσμιοποίηση]]**, την παγκόσμια συνδεσιμότητα, ολοκλήρωσης και αλληλεξάρτησης των οικονομικών, κοινωνικών, τεχνολογικών, πολιτιστικών, πολιτικών, και οικολογικών σφαιρών.

Ο παρακάτω πρώτος κατάλογος περιλαμβάνει στοιχεία για το έτος 2013 για 187 χώρες, όπως παρέχεται από τον KOF Δείκτη Παγκοσμιοποίησης, με βάση στοιχεία για το έτος 2013. (KOF = ινστιτούτο οικονομικής έρευνας Konjunkturforschungsstelle στο ETH Ζυρίχης) Ο δεύτερος κατάλογος περιλαμβάνει στοιχεία για το έτος 2010 για 181 χώρες, όπως παρέχεται από τον KOF Δείκτη Παγκοσμιοποίησης, με βάση τα στοιχεία για το έτος 2007. Ο τρίτος κατάλογος από την ίδια πηγή, δείχνει τα δεδομένα για το έτος 2004 (αλλά δημοσιεύθηκε το 2007).

Ο τέταρτος κατάλογος δείχνει την κατάταξη για το έτος 2006 για 62 χώρες, για τις οποίες υπάρχουν διαθέσιμα στοιχεία από τον Δείκτη Παγκοσμιοποίησης του A.T. Kearney / *[[Foreign Policy]]*.

## Δείκτες

## Δείτε επίσης
* Παγκοσμιοποίηση

## Παραπομπές


* Raab, M., Ruland, M., Schonberger, B., Blossfeld, H.-P., Hofacker, D., Buchholz, S., et al. (2008). "GlobalIndex: A Sociological Approach to Globalization Measurement", *[[International Sociology]]* 23(4): pp.&nbsp;596–631.
* Parisa Samimi, Guan Choo Lim and Buang, A. A. (December 2011). "Globalization Measurement: Notes on Common Globalization Indexes". *Knowledge Management, Economics and Information Technology*. 1(7).

## Εξωτερικοί σύνδεσμοι
* KOF Globalization Index
* GlobalIndex (2002).  Μια Πολυδιάστατη Μέτρηση Παγκοσμιοποίησης του Πανεπιστημίου του Μπάμπεργκ και το ερευνητικού δικτύου Transeurope.
* Το Κέντρο για την Μελέτη της Παγκοσμιοποίησης και Περιφερειοποίησης (στοιχεία από το 2004), University of Warwick.

Κατηγορία:Παγκοσμιοποίηση
Κατηγορία:Κατάλογοι χωρών
18 Άνω

Το **18 Άνω** είναι η Μονάδα Απεξάρτησης Αλκοολικών - Τοξικομανών 18 Άνω του Ψυχιατρικού Νοσοκομείου Αττικής.
Ξεκίνησε να λειτουργεί το 1969 έως το 1995 όπου χωρίστηκε σε δύο ανεξάρτητα τμήματα Αλκοολικών και Τοξικομανών τα οποία βρίσκονται πλέον σε ξεχωριστά κτίρια μέσα στο νοσοκομείο. 

## Φιλοσοφία
Το 18 Άνω είναι ένα πρόγραμμα που απευθύνεται σε όλους τους χρήστες ανεξαρτήτως ηλικίας και φύλο που εκφράζουν την θέληση τους για ένταξης σ' αυτό.
Η φιλοσοφία του 18 Άνω είναι η αντιμετώπιση του κάθε χρήστη σαν ξεχωριστή και μοναδική περίπτωση, έτσι το πλαίσιο αποκτά ανθρωποκεντρικότητα ξεχωρίζοντας τις ανάγκες του κάθε ατόμου χωρίς όμως να αποκλίνει από τις αξίες τις ισότητας, των ορίων που θέτει και της υποχρεωτικής συμμετοχής σε όλες τις δραστηριότητες της θεραπευτικής διαδικασίας από όλους ανεξαρτήτως.

## Παροχή βοήθειας
Κύρια μορφή θεραπείας αποτελεί η ψυχολογική απεξάρτηση του ατόμου μέσω συνεδρίων ατομικής και ομαδικής ψυχοθεραπείας από εξειδικευμένο προσωπικό.

Χωρίζεται σε 3 φάσεις: η φάση της ευαισθητοποίηση, της ψυχολογική απεξάρτηση και της κοινωνικής επανένταξης.

### Ευαισθητοποίηση
Είναι η πρώτη επαφή του χρήστη στα κέντρα ενημέρωσης του προγράμματος όπου πραγματοποιείται η πλήρης ενημέρωση του ενδιαφερόμενου προς ένταξη στο πρόγραμμα. Συμμετοχή έως ένα σημείο έχει και η οικογένεια του. Η φάση αυτή περιλαμβάνει την εμψύχωση, την ευαισθητοποίηση και σε συνέχεια την ένταξή του ατόμου σε κλειστή δομή απεξάρτησης. Ανοικτές δομές υπάρχουν επίσης για άτομα στα οποία δεν υπάρχει η δυνατότητα εγκλεισμού.

### Ψυχολογική απεξάρτηση
Ο χρήστης αποκτά την ευκαιρία να αποκοπεί από κάθε είδους εξωτερικής επιρροής και να επικεντρωθεί στον εαυτό του σε διάστημα 7 μηνών όπου πέραν της ψυχοθεραπείας εμπλέκεται σε πληθώρα θεραπευτικών δραστηριοτήτων όπως δραματοθεραπεία, χοροθεραπεία, κοινωνικός προβληματισμός, δημιουργικές ομάδες καλλιτεχνικής φύσης όπως πηλός, εικαστική δημιουργία, κατασκευή κοσμημάτων, καθώς και φυσική αγωγή, μαγειρική. Όλα στο πλαίσιο συνεργασίας και διαδραστικότητας με άλλους συνθεραπευόμενους.

### Κοινωνική επανένταξη
Είναι η τελική φάση του προγράμματος κατά την διάρκεια του οποίου ο θεραπευόμενος επανεντάσσεται αργά και σταθερά στην κοινωνία εξερχόμενος των κλειστών δομών και ακολουθώντας όλες τις παραπάνω δραστηριότητες για διάρκεια ενός έτους. Παράλληλα στην πράξη πλέον εφαρμόζει όλα όσα αποκόμισε και έχτισε έχοντας την στήριξη και την παρακολούθηση του προσωπικού μέχρι περάτωσης του προγράμματος.

## Εξωτερικοί σύνδεσμοι
*Ο διαδυκτιακός τόπος του ιδρύματος

## Παραπομπές


Κατηγορία:Θεραπευτικές αγωγές
Kawasaki Ki-28

Το **Kawasaki Ki-28** ήταν ιαπωνικό μονοκινητήριο μονοπλάνο μαχητικό το οποίο σχεδιάστηκε για να αντικαταστήσει τα διπλάνα Kawasaki Ki-10 του Ιαπωνικού Αυτοκρατορικού Στρατού. Πραγματοποίησε την παρθενική του πτήση το 1936, όμως δεν εντάχθηκε σε παραγωγή διότι προτιμήθηκε το ανταγωνιστικό Nakajima Ki-27. Οι Σύμμαχοι απέδωσαν στο Ki-28 την ονομασία αναφοράς *Bob*.

## Σχεδιασμός και ανάπτυξη
Στα μέσα του 1935 οι εταιρείες Kawasaki, Mitsubishi και Nakajima έλαβαν οδηγίες να αναπτύξουν πρωτότυπα τα οποία θα συμμετείχαν σε συγκριτικές δοκιμές από τις οποίες θα προέκυπτε το νέο μαχητικό του Στρατού. Η πρόταση της Kawasaki βασίζονταν στο Ki-5, ένα σχέδιο που δεν είχε ενταχθεί σε παραγωγή. Επρόκειτο για ένα χαμηλοπτέρυγο μονοπλάνο ολομεταλλικής κατασκευής, εξαιρουμένων των επιφανειών ελέγχου. Είχε συμβατικό ουραίο, σταθερό σύστημα προσγείωσης και προωθούνταν από υδρόψυκτο κινητήρα Kawasaki Ha 9-II-Ko ισχύος 800 hp.

Στις συγκριτικές δοκιμές το Ki-28 αποδείχθηκε το ταχύτερο αεροσκάφος με μεγάλη διαφορά, όμως το Ki-27 ήταν πολύ πιο ευέλικτο και είχε χαμηλότερο πτερυγικό φόρτο και αυτά ήταν τα πλεονεκτήματα τα οποία οδήγησαν στην ένταξή του σε υπηρεσία. Παρόλο που η Kawasaki δεν πήρε παραγγελίες για το Ki-18, η εμπειρία από τον σχεδιασμό του ήταν σημαντική για την ανάπτυξη των μαχητικών Ki-60 και Ki-61.

## Χρήστες
; Ιαπωνία
* Αεροπορία του Ιαπωνικού Αυτοκρατορικού Στρατού

## Δείτε επίσης

; Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία
* Francillon, René J. *Japanese Aircraft of the Pacific War* Annapolis, Maryland: Naval Institute Press, 1979, ISBN 0-87021-313-X.
* 
* Unknown Author(s). *Famous Aircraft of the World, no.76: Japanese Army Experimental Fighters (1)*. Tokyo, Japan: Bunrin-Do Co. Ltd., August 1976.
* Wieliczko, Leszek A. and Zygmunt Szeremeta. *Nakajima Ki 27 Nate* (bilingual Polish/English). Lublin, Poland: Kagero, 2004. ISBN 83-89088-51-7.

## Εξωτερικοί σύνδεσμοι
* 

Ki-28
Κατηγορία:Μαχητικά αεροσκάφη
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη